***Римма Серікәліқызы Жақсылықбаева,***

*Баспасөз және электронды БАҚ кафедрасының доценті,*

*филология ғылымдарының кандидаты,*

*Әл-Фараби атындағы Қазақ ұлттық университеті,*

*Қазақстан, Алматы қаласы.*

**«ҚАЗАҚ ЖУРНАЛИСТИКАСЫНЫҢ ТАРИХЫ» ПӘНІ БОЙЫНША СТУДЕНТТЕРДІҢ ӨЗІНДІК ЖҰМЫСЫН ЖОСПАРЛАУ, ҰЙЫМДАСТЫРУ ЖӘНЕ БАҚЫЛАУ АЛУДАҒЫ ӘДІСТЕМЕЛІК ЕРЕКШЕЛІКТЕР**

***Аңдатпа***

***Әдістемелік мақалада «Қазақ журналистикасының тарихы» пәнінің жұмыс бағдарламасы негізінде студенттердің өзіндік жұмысын жоспарлау, ұйымдастыру және бақылау алу жолының әдістемелік бағыты жан-жақты сөз етіледі. Студенттердің өзіндік жұмысын түрлі тәсілдік негізде: шығармашылық шыңдау, жазуға машықтану арқылы жүзеге асыра отырып, журналистика саласының нағыз майталманы болуға бейімдеу жолдары айқындалады.***

***Түйінді сөздер***

 ***Қазақ журналистикасы,*** ***мақала, білім беру, мәлімет, сайт, шығармашылық, журналистика тарихы, шеберлік, еңбек, ізденіс.***

Қазақстан Республикасының Ата Заңына байланысты білім беру мен денсаулық сақтау, ғылымды дамыту, ұлт өмірін сапалы ету талаптарына сай нәтиже мемлекеттің әр қадамындағы бәсекеге қабілеттілігін аңғартады. Қазақстанның білім беру саясатында барлық бағдарламалар әлем тәжірибесінің мүмкіндігіне сай негізделіп жасалса, білім беру жүйесін жаңғыртуда көп нәтижелерге қол жеткізуге болады. Бүгінде білім беру жүйесі әлем бойынша жаһандану үрдісінде болғандықтан, көптеген мемлекеттер өзінің білім беру жүйесін өзгертуде. Жаңа заманның негізгі сұраныстары білім беру саясатына да ықпалын тигізіп, білім берудің әлеуметтік басты бағыттары белең алуда. Сондықтан, жаңа әлемде мемлекеттің экономикалық жетістіктері білім беру жүйесімен, азаматтардың білімділігімен, мамандардың бәсекеге қабілеттілігімен анықталады.

2018 жылдың 10 қаңтарындағы «Төртінші өнеркәсіптік революция жағдайындағы дамудың жаңа мүмкіндіктері» Жолдауында білім беру мәселесі назардан тыс қалған жоқ. Бұл құжатта білім беру саласын дамыту «Қазақстан-2050» даму стратегиясы, «100 нақты қадам – Ұлт жоспарында» қойылған міндеттер аясында қарастырылды [1]. «Қазақстан-2050» даму стратегиясында «Білім мен кәсіби машық – замануи білім беру жүйесінің, кадр даярлау мен қайта даярлаудың негізгі бағдары»,- деп атап көрсетіліп, білім беруде қажетті пәндерді оқытып, оқыту әдістемелерін жаңғырту бағыты айқын көрсетілді. Бұл білім беру саласының жетістікке жетуіне апаратын тың нәтиже екендігі даусыз.

 Жоғары оқу орындарында әлемдік стандарттар деңгейінде білім беру үшін студентке заманауи тұрғыда білім беруге мүмкіндік жасау керек. Өйткені, әрбір екінші қазақстандық студент университетте білім алады. Университет – білім беру жүйесіндегі маңызды мекеме десек, ғылыми-зерттеу және оқыту қызметі терең болуы шарт. Ол үшін студентке жаңа ғылыми мәліметті идеялық тұрғыдан бағыттай отырып, ізденіс, анықтау, өңдеу, біріктіру сияқты тәжірибелік нәтижені табуға жұмылдыру қажет.

 Кезінде ақын Сырбай Мәуленовтің: «Журналист мамандығы – үнемі ізденіп, алға талпынуды тілейтін ауыр мамандық. Журналист болу деген сөз – халықтың соғып тұрған жүрегі, жанын кернеген ой-тілегі болу деген сөз», - деп жазғанын білеміз. Демек, журналист еңбегі – үнемі ізденіп, шығармашылық жаңаруды талап ететін еңбек. Журналистика факультетінде оқытылатын «Қазақ журналистикасының тарихы» пәнінің жұмыс бағдарламасы негізінде студенттердің өзіндік жұмысын жоспарлау, ұйымдастыру және бақылау алу жолының әдістемелік бағыты семинарлар мен вебинарлар, тренингтер, семинар-ток-шоулар, семинар-пресс-конференция, семинар-кейстер арқылы жүзеге асырылады. Нәтижесінде барлық студенттер, СӨЖ жұмыстарын түрлі сайттарға жариялау арқылы шығармашылық қарым-қабілеттерін көрсете біледі. Мәселен, бірінші аралық бақылауға дейін түрлі сайтқа 1-курс студенттері ***Сұлтан Бағдаттың*** ***14 мақаласы,*** ***Маликаждарова Алтынайдың 18 мақаласы*** жарық көрді:

|  |  |  |
| --- | --- | --- |
| **Аты-жөні** | **№** | **Жарияланған мақала аты, сайты** |
| **Бағдат Сұлтан** | 1 | Міржақып Дулатовтың «Біздің мақсатымсыз» атты мақаласына талдау <https://www.bugin.kz/18189-mirdgaqyp-dulatovtynh-bizdinh-maqsatymyz-atty-maqalasyna-taldau> 10 ақпан 2021жыл. |
|  | 2 | Масс-медиа, қоғам және технологиялар. <https://bilim-all.kz/article/14251-Mass-%E2%80%93-media-qogam-zhane-tehnologiyalar> 13 ақпан 2021жыл. |
|  | 3 | Әдебиеттегі журнализм һәм әдебиеттің журналистикаға ықпалы /<https://bilim-all.kz/article/14253-Adebiettegi-zhurnalizm-ham-adebiettin-zhurnalistikaga-yqpaly> 13 ақпан 2021 |
|  | 4 | Тәуелсіздік пен Ұлттық идеяның сабақтастығы <https://bilim-all.kz/article/14256> 13 ақпан 2021. |
|  | 5 | «Сандық Қазақстан» моделі: қазіргі заман келбетіндегі болашақ /<https://www.bugin.kz/18227-sandyq-qazaqstan-modeli-qazirgi-zaman-kelbetindegi-bolashaq> 14 ақпан 2021жыл. |
|  | 6 | Қазақтың ырым-тыйымдары: Бос бесікті неге тербетпейді? <https://www.bugin.kz/18226-qazaqtynh-yrym-tyyymdary-bos-besikti-nege-terbetpeydi> 14 ақпан 2021жыл. |
|  | 7 | Көшпенділер мәдениеті. Қазақ ырымдарындағы отбасылық құндылықтар мен табиғатты аялау дәстүрі /<https://bilim-all.kz/article/14260> 14 ақпан 2021жыл. |
|  | 8 | «Қазақ өкпесінің түп-төркіні» /<https://massaget.kz/blogs/oy_tolgaular/27190/> 16 ақпан 2021 жыл |
|  | 9 | Әл-Фарабидің музыкаға қосқан үлесі туралы не білеміз? /<https://bugin.kz/18262-al-farabidinh-muzykagha-qosqan-ulesi-turaly-ne-bilemiz> 17 ақпан 2021 жыл |
|  | 10 | «Айқап» пен «Қазақ» басылымы туралы шындық /<https://bugin.kz/18411-ayqap-pen-qazaq-basylymy-turaly-shyndyq> 19 ақпан 2021 жыл |
|  | 11 | Журналистика – үлкен өмір мектебі /<https://bugin.kz/18291-nazym-samet-zhurnalistika-ulken-omir-mektebi> 16 ақпан 2021 |
|  | 12 | Әл-Фарабидің музыкаға қосқан үлесі /<https://bilim-all.kz/article/14264> 15 ақпан 2021 жыл |
|  | 13 | «Айқап» пен «Қазақ» басылымы туралы шындық /<https://bilim-all.kz/article/14302> 19 ақпан 2021  |
|  | 14 | Ана сүтімен бітпген қасиет, тана сүтімен сіңбейді /<https://bilim-all.kz/article/14302> 15 ақпан 2021 |
| **Маликаждарова Алтынай** | 1 | "5 дүркін әлем чемпионы болдым". Елімізді әлемге танытып жүрген орыс қызы кім? /<https://bugin.kz/18221-5-durkin-alem-chempiony-boldym-elimizdi-alemge-tanytyp-dgurgen-orys-qyzy-kim> 14 ақпан 2021 жыл |
|  | 2 | Шынар Асқарова: Бәрінен бас тарта аламын, тек өнерден емес /<https://bugin.kz/18222-shynar-asqarova-barinen-bas-tarta-alamyn-tek-onerden-emes> 14 ақпан 2021 жыл |
|  | 3 | Димаш пен Головкинді білетіндер бар/<http://ulan.kazgazeta.kz/news/34127> 19 қаңтар 2021 |
|  | 4 | Біздің мақсатымыз» мақаласы бүтіндей бір басылымның жабылуына не себепті түрткі болды? /<https://yvision.kz/post/922468> 15 қаңтар 2021 жыл |
|  | 5 | Ахмет Байтұрсыновтың " Қазақтың өкпесі" мақаласының айшықты мәні /<https://bilim-all.kz/article/14325> 19 ақпан 2021 жыл |
|  | 6 | "Айқап" пен "Қазақ" неге айтысқан? /<https://bilim-all.kz/article/14324> 19 ақпан 2021 жыл |
|  | 7 | Ахмет Байтұрсыновтың "Қазақтың өкпесі" мақаласының айшықты мәні <https://yvision.kz/post/923483> 19 ақпан 2021 жыл |
|  | 8 | "Айқап" пен "Қазақ" неге айтысқан? /<https://yvision.kz/post/923474> 19 ақпан 2021 жыл |
|  | 9 | «Егіз лебіз» жүргізушісі: Тележурналистика курсын ашу жоспарда бар...<https://bugin.kz/18324-egiz-lebiz-dgurgizushisi-teledgurnalistika-kursyn-ashu-dgosparda-bar> 17 ақпан 2021 жыл |
|  | 10 | "Белестерді бірге бағындырамыз!" /<https://yvision.kz/post/923598> 20 ақпан 2021 жыл |
|  | 11 | "Айқап" пен "Қазақ" неге айтысқан? /<https://bugin.kz/18490-ayqap-pen-qazaq-nege-aytysqan> 20 ақпан 2021 жыл |
|  | 12 | Журналистиканың функциялары <https://bilim-all.kz/article/14435> 22 ақпан 2021 жыл |
|  | 13 | Мархабат шығармаларын әрбір қазақ отбасында қалай оқытсақ болады? <https://bilim-all.kz/article/14436> 22 ақпан 2021 жыл |
|  | 14 | Зайырлылық және дін <https://bilim-all.kz/article/14437> 22 ақпан 2021 жыл |
|  | 15 | Зайырлылық және дін /<https://yvision.kz/post/923966> 22 ақпан 2021 жыл |
|  | 16 | Тоғызқұмалақ -ақыл-ой өрнегі /<https://yvision.kz/post/923967> 22 ақпан 2021 жыл |
|  | 17 | Анаға хат /<https://yvision.kz/post/923968> 22 ақпан 2021 жыл |
|  | 18 | Ахмет Байтұрсыновтың "Қазақтың өкпесі" мақаласының айшықты мәні/<https://bugin.kz/18489-akhmet-baytursynovtynh-qazaqtynh-okpesi-maqalasynynh-ayshyqty-mani> 20 ақпан 2021 жыл |

Қазақстан Республикасының Президенті Қ. Тоқаев: «Карантин кезінде қашықтан оқу жүйесінің ақсап тұрғанын көрдік. Болашақта мұндай кризистер болуы мүмкін. Сондықтан қашықтан оқу мәселесін заңнама, әдіснамалық және ұйымдастыру деңгейін реттеуді жылдамдату керек. Маңызды мәселе – электрондық кітаптар. Білім министрі оқулықтарды қайтарымсыз қолдануға рұқсат ала отырып, кезең-кезеңімен цифрлық форматқа көшіру керек», - деп атап [2] өткеніндей, студенттер онлайн дәріс барысында Қазақстандық Ұлттық электронды кітапхананың <http://kazneb.kz> сайтын, Әл-Фараби атындағы Қазақ ұлттық университетінің http://elib.kaznu.kz/ сайтын, ҚР БҒМ ҒК «Ғылым ордасы» <http://library.kz/> сайтының т.б. кітапхана қорының кітаптары мен материалдарын пайдаланды.

Студенттер азақ журналистикасының тарихын зерттеудің мақсат-міндеттері мен баспасөз тарихының қалыптасуы мен дамуын ұғынуда түрлі жазбалар жазып, қазақ газеттері мен журналдарының бағыт-бағдарын, мән-мазмұнын көрсете отырып, олардың жарық көрген кезеңіндегі саяси-әлеуметтік жағдайына сәйкес баға бере білді.

Кез-келген мақалаға кіріспес бұрын әр білімгер оқырманға ең алдымен, не керек екенін білуі керек. Өйткені, оқырман өмірде, қоғамда не болып жатқанын білгісі келеді. Осы тұста біз «Қазақ журналистикасының тарихы» пәнінің дәрістерінде білімгерлерді «Мен редактор болсам...» деген тақырыпта ***«Тілші. Журналист. Редактор»*** деп үш топқа бөліп, өзіндік шеберліктерін бақылаймыз. Ол үшін тілші тобына жазуды енді бастап, мақала жазуға жаңадан бейімделіп жүрген студенттерді топтастырамыз. Ал, журналист тобынашығармашылығын бала кезден шыңдап үлгерген, өз жұмысына тиянақты білімгерлер жинақталады. Бас редактор қызметін жоғары деңгейде жаза білетін үздік екі білімгерге жүктейміз. Әрқайсысы өз міндеті мен жұмысын жақсы білуі керек. Бұл шарттар былай орындалады:

1. ***«Тілші» тобы.*** Бұл топтағы тәлімгерлер берілген нақты тақырып аясында мақалаға тың жаңалық таба отырып, өздері тікелей куә болған оқиғаны жазып көрсетеді. Жазу барысында болған жайтты мұқият бақылауға алады. Жан-жақты алынған мәліметтерді жинақтай отырып, мәселені қамтитын мақала жазып шығады.
2. ***«Журналист» тобы.*** Бұл топқа да нақты бір тақырып таңдап беріледі. Бұларға нақты бес шарт қойылады. 1.Мақаланың идеясын табу; 2. Фактілерді жинау; 3. Фактілерді іріктеу, талдау және материалдың жоспарын дайындау; 4. Материалдың нұсқасын жасау; 5. Өңдеу.
3. ***«Редактор» тобы.*** Мақала жазу – жауапкершілік. Күллі жауапкершілік бас редактордың мойнында. ***Екі топтың*** жазып әкелгенін сарапқа салып, баспасөзге дайындайтын редактор болғандықтан, олардың алдына мынадай шарт қойылады: 1. Тақырыптың маңыздылығына басты назар аудару; 2. Алынған фактілердің рас-өтірігін анықтау; 3. Мақаланың дәйектілігі мен деректілігін бағамдау; 4. Мақаланың сауаттылығына, жылдамдығына, қаншалықты проблемалылыған назар аудару.

 Міне, осылайша *«Тілші. Журналист. Редактор»*деп үш топқа бөлінген білімгерлер еңбегі өздерінің шығармашылығымен толысқан оқу-шығармашылық «ЖУРНАЛИСТ» газетіне жарияланып отырады.

 Білімгердің жазу машығын арттырудың келесі жолы – сауаттылыққа бейімдеу, дұрыс сөйлеп, дұрыс жазу білуге машықтау. Мәселен, айту керекпіз – айтуымыз керек. Осыған түсінбеймін – осыны түсінбеймін. Білімге қажеттілік – білімді қажетсіну. Үлкен рақмет – көп рақмет. Жұмыс жасайды – жұмыс істейді. Мүмкін бе? – Рұқсат па? Ойымен бөлісу – ой бөлісу т.с.с. сөз тіркестерінің дұрыс-бұрыс қолданысының ара-жігін ажырата отырып, үнемі жадыларына түйіп отыру қажет.

 Келесі бір кезекте фразеологиялық сөз тіркестерінің мағынасын аша отырып, болашақта жазылатын мақалаларына арқау етуге дағыландыру. Айталық, жылан қарағы жоқ – қатықсыз қара көже немесе арық адамға қатысты айтылады.

Журналистің басты машығы – ақпарат көзін жылдам тауып, сауатты пайдалана білу. Әр мақаланың бірінші сөйлемі – мақалының не туралы екенінен хабардар беруі тиіс. Ол дегеніміз – оқырманды мақаланың өзегін іздеттіруге итермелейді.

Америкалық журналист Маргарэт Фрини сілтеме жасаудажәне мақалаға белгілі бір адамның пікірін қосарда мына бір ережеге сүйенуге шақырады:

1. Ақпаратты қайдан алдың?
2. Бұл фактіні саған кім айтты?
3. Сен айтқан ақпараттың шындыққа сай екендігін оқырманың қалай біледі?
4. Берілген ақпаратты тағы да тексеріп ал! Екінші ақпарат көзінен ия, болмаса, үшінші ақпарат көзінен нақтылап алуға тырыс. Бәлкім, бұл ақпарат негізсіз шығар? [3].

Қазіргідей қоғамдық өзгерістер тұсында журналистикада да жаңа таным, жаңа көзқарастар пайда болды. Енді бұрынғыша ескі стильде жазу мүлдем өзгеше сипатта жүзеге асырылуда. Сондықтан жаңаша ізденудің қажет екендігін өмірдің өзі алға тартып отыр. Осы ретте бүгінгі журналистердің шығармашылығын байқай отырып, олардың еңбектеріне талдау жасап, жүйелі пікірлер қорыту қажет. Ол үшін ақпараттың маңыздылығы сол – сенің жазған мақалаңнан ақпарат алу арқылы, оқырман әрі қарай шешім қабылдауға мүмкіндік алады. Дәріс барысында біз білімгерлерді қашанда: «Зерттеуге дайын бол!» - деген әдіспен тәрбиелеуге тырысамыз. Өйткені, ғылым мен журналистиканың зерттеу әдістері бір-біріне ұқсас болып келеді. Осы талап тұрғысынан алғанда, білімгердің журналистік зерттеуге бейімі күшейе түсетініне көз жеткізуге болады. Сол бейім кейінірек кез-келген білімгерді төзімділік деген жақсы қасиетке жетелей түседі, соңында кез-келген ақпаратты талдай білетін, көзіқарақты шығармашылық иесі болуға бейімделеді. Болашақ журналист иелерін білімді, төзімді, жауапкершілігі мықты етіп тәрбиелеу – кез-келген тәлімгердің міндеті.

**Пайдаланған әдебиеттер тізімі:**

1. Қазақстандағы білім жүйесінің даму деңгейі //<https://strategy2050.kz/news/52406/> 11 желтоқсан 2018.
2. Президент елдегі білім беру саласында қандай өзгеріс болатынын айтты //https://tengrinews.kz/kazakhstan\_news/prezident-eldeg-blm-beru-salasyinda-kanday-ozgers-403570/ 27 мамыр 2020.
3. Мұқанова Г. Журналистиканың міндеті /Қазақ журналистерінің тәжірибесінен: Тәжірибелік нұсқаулық. –Алматы, -2008. -45 б.